ᱨᱟᱭᱤᱥᱟ ᱯᱟᱫᱟᱢᱥᱤ

ᱨᱟᱭᱤᱥᱟ ᱯᱟᱫᱟᱢᱥᱤ ᱢᱤᱫ ᱯᱷᱨᱮᱸᱪ ᱮᱠᱴᱨᱮᱥ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱵᱷᱟᱨᱚᱛᱤᱭᱚ ᱚᱛᱚᱨ ᱢᱟᱱᱤ ᱠᱟᱣᱞ ᱟᱜ ᱑᱙᱗᱓ ᱨᱮ ᱵᱮᱱᱟᱣ ᱦᱤᱱᱫᱤ ᱯᱷᱤᱞᱢ ᱫᱩᱵᱤᱫᱷᱟ ᱨᱮ ᱠᱟᱹᱢᱤ ᱠᱮᱫᱟ᱾

ᱮᱛᱚᱦᱚᱵ ᱡᱤᱭᱚᱱ
ᱨᱟᱭᱤᱥᱟ ᱫᱚ ᱢᱤᱫ ᱤᱱᱰᱤᱭᱟᱱ-ᱯᱷᱨᱮᱸᱪ ᱡᱩᱨᱤ ᱟᱜ ᱮᱠᱞᱟ ᱠᱩᱲᱤ ᱠᱟᱱᱟᱭ, ᱚᱱᱟ ᱠᱟᱨᱚᱱ ᱛᱮ ᱟᱠᱵᱟᱨ ᱯᱟᱫᱟᱢᱥᱤ ᱟᱨ ᱥᱳᱞᱟᱝᱡᱽ ᱜᱩᱱᱮᱞ ᱠᱷᱚᱱ ᱡᱟᱱᱟᱢ ᱞᱮᱱ ᱛᱟᱦᱮᱸᱱ᱾ ᱩᱱᱤ ᱮᱢ. ᱮᱯᱷ. ᱦᱩᱥᱮᱱ ᱦᱚᱛᱮᱛᱮ ᱧᱩᱛᱩᱢ ᱦᱟᱛᱟᱣ ᱦᱩᱭ ᱞᱮᱱ ᱛᱟᱦᱮᱸᱱ, ᱚᱠᱚᱭ ᱨᱮᱱ ᱠᱩᱲᱤ ᱜᱤᱫᱽᱨᱟᱹ ᱦᱚᱸ ᱨᱟᱭᱤᱥᱟ ᱧᱩᱛᱩᱢ ᱛᱮ ᱢᱮᱱᱟᱭᱟ, ᱦᱩᱭ ᱫᱟᱲᱮᱭᱟᱜ-ᱟ᱾

ᱠᱮᱨᱤᱭᱟᱨ
ᱩᱱᱤ ᱠᱨᱤᱴᱤᱠᱟᱞ ᱞᱮᱠᱟᱛᱮ ᱥᱟᱨᱦᱟᱣ ᱟᱠᱟᱱ ᱯᱷᱤᱞᱢ ᱫᱩᱵᱤᱫᱷᱟ ᱨᱮ ᱛᱤᱨᱞᱟᱹ ᱯᱨᱳᱴᱟᱜᱳᱱᱤᱥᱴ ᱮ ᱯᱞᱮ ᱠᱮᱫᱟ ᱚᱠᱟ ᱫᱚ ᱵᱮᱥᱴ ᱰᱤᱨᱮᱠᱴᱚᱨ ᱥᱟᱶ ᱱᱮᱥᱱᱟᱞ ᱟᱣᱟᱨᱰ ᱡᱤᱛᱠᱟᱹᱨ ᱮᱱᱟ ᱟᱨ ᱑᱙᱗᱔ ᱯᱷᱤᱞᱢᱯᱷᱮᱭᱟᱨ ᱟᱣᱟᱨᱰ ᱨᱮ ᱵᱮᱥᱴ ᱯᱷᱤᱞᱢ ᱞᱟᱹᱜᱤᱫ ᱠᱨᱤᱴᱤᱠᱥ ᱟᱣᱟᱨᱰ ᱦᱚᱸᱭ ᱧᱟᱢ ᱠᱮᱫᱟ᱾ ᱨᱟᱭᱤᱥᱟ ᱦᱤᱱᱫᱤ ᱨᱮ ᱢᱤᱫ ᱟᱹᱲᱟᱹ ᱦᱚᱸ ᱵᱟᱭ ᱵᱟᱰᱟᱭ ᱛᱟᱦᱮᱸᱱ ᱟᱨ ᱯᱷᱟᱠᱟᱛ ᱯᱷᱨᱮᱸᱪ ᱜᱮ ᱨᱚᱲ ᱮᱫ ᱛᱟᱦᱮᱸᱱ, ᱡᱚᱠᱷᱚᱱ ᱩᱱᱤ ᱢᱩᱵᱷᱤ ᱨᱮ ᱪᱩᱯ ᱵᱟᱹᱦᱩᱣᱟᱜ ᱨᱳᱞ ᱮ ᱯᱞᱮ ᱠᱮᱫᱟ᱾

ᱱᱤᱡᱮᱨ ᱡᱤᱭᱚᱱ
ᱨᱟᱭᱤᱥᱟ ᱟᱡᱟᱜ ᱰᱮᱵᱭᱩ ᱢᱩᱵᱷᱤ ᱛᱟᱭᱚᱢ ᱟᱨᱦᱚᱸ ᱡᱟᱦᱟᱸᱱ ᱢᱩᱵᱷᱤ ᱨᱮ ᱵᱟᱭ ᱠᱟᱹᱢᱤ ᱠᱮᱫᱟ, ᱟᱨ ᱯᱮᱨᱤᱥ ᱨᱩᱣᱟᱹᱲ ᱮᱱᱟ ᱚᱸᱰᱮ ᱱᱤᱛᱚᱜ ᱟᱡ ᱨᱮᱱ ᱜᱷᱟᱨᱚᱸᱡᱽ ᱥᱟᱶ ᱮ ᱛᱟᱦᱮᱸᱱ ᱠᱟᱱᱟ᱾ ᱟᱡ ᱨᱮᱱ ᱡᱟᱶᱟᱭ ᱞᱳᱨᱮᱱᱴ ᱵᱨᱮᱡᱤᱭᱟᱴ ᱢᱤᱫ ᱯᱷᱤᱞᱢ ᱵᱮᱱᱟᱣᱤᱡ ᱠᱟᱱᱟᱭ᱾

ᱛᱷᱤᱭᱮᱴᱟᱨ ᱯᱟᱨᱥᱟᱱᱟᱞᱤᱴᱤ ᱟᱨ ᱮᱰ ᱯᱷᱤᱞᱢ ᱵᱮᱱᱟᱣᱤᱡ ᱮᱞᱤᱠ ᱯᱟᱫᱟᱢᱥᱤ ᱫᱚ ᱟᱡ ᱨᱮᱱ ᱠᱟᱠᱟ ᱠᱟᱱᱟᱭ᱾ ᱩᱱᱤ ᱥᱮᱨᱮᱧᱤᱭᱟᱹ ᱟᱨ ᱮᱠᱴᱨᱮᱥ ᱥᱟᱨᱳᱱ ᱯᱨᱚᱵᱷᱟᱠᱟᱨ ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ ᱛᱟᱦᱮᱸᱱ᱾ ᱩᱱᱠᱩ ᱨᱮᱱ ᱠᱩᱲᱤ ᱜᱤᱫᱽᱨᱟᱹ ᱟᱨ ᱨᱟᱭᱤᱥᱟ ᱨᱮᱱ ᱠᱟᱡᱤᱱ ᱥᱟᱡᱟᱦᱟᱱ ᱯᱟᱫᱟᱢᱥᱤ ᱦᱚᱸ ᱢᱤᱫ ᱮᱠᱴᱨᱮᱥ ᱠᱟᱱᱟᱭ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ